PATVIRTINTA

 Trakų rajono savivaldybės

 administracijos direktoriaus

 2022 m. įsakymu Nr. P3E-

**PREKYBOS VIETOS NR. 22, ESANČIOS TRAKŲ MIESTO TURGAVIETĖS PAVILJONE, VIEŠO NUOMOS KONKURSO**

 **SĄLYGOS**

**I. SKYRIUS**

**BENDROSIOS SĄLYGOS**

 1. Trakų rajono savivaldybės administracija (toliau – Nuomotojas), esanti Vytauto g. 33, Trakų m. Trakų r. sav., kodas 181626536, rengia Trakų rajono savivaldybės nuosavybės teise priklausančio nekilnojamojo turto, prekybos vietos Nr. 22, esančios Trakų miesto turgavietės paviljone, adresu: Vilniaus Mažoji g., Trakų m., unikalus Nr. 4400-2843-6084, žymėjimo numeris turgavietės paviljono plane (3E1/g), bendras plotas – 10,43 kv. m, viešą nuomos konkursą (toliau — Konkursas).

2. Konkursas organizuojamas vadovaujantis Trakų rajono savivaldybės tarybos 2013 m. gruodžio 5  d. sprendimu Nr. S1-326 „Dėl Trakų miesto turgavietė“ patvirtintos nuomos taisyklėmis.

3. Konkursą vykdo Trakų rajono savivaldybės administracijos direktoriaus įsakymu šiam Konkursui vykdyti sudaryta viešo nuomos konkurso komisija.

4. Apie prekybos vietų paviljone Konkursą bus skelbiama 2022 m. gegužės 4 d. Trakų rajono savivaldybės interneto svetainėje [www.trakai.lt](http://www.trakai.lt), vietinėje spaudoje ir Trakų turgavietės skelbimų lentoje.

5. Prekybos vieta paviljone paskiriama prekybos gėlėmis, vaisiais, daržovėmis, sėklomis, grūdais, uogomis, grybais zonai.

6. Prekybos vietos paviljone Nr. 22, nuompinigių dydis už visą nuomojamą plotą mėnesiui – 113,27 Eur (vienas šimtas vienuolika eurų aštuoniasdešimt šeši centai) be PVM, 10,86 Eur (dešimt eurų aštuoniasdešimt šeši centai) per mėnesį už vieną kvadratinį metrą, bendras plotas – 10,43 kv. m). Į šią sumą neįskaityti komunaliniai mokesčiai, patalpų draudimo, apsaugos ir kiti mokėjimai, susiję su prekybos vietos paviljone aptarnavimu.

7. Patalpų nuomos sutarties terminas – 5 (penkeri) metai nuo sutarties pasirašymo dienos.

8. Komisijos posėdžio, kuriame bus plėšiami Konkurso dalyvių vokai su pasiūlymais, vieta – Trakų rajono savivaldybės administracija, Vytauto g. 33, Trakuose, 202 kabinetas (Mažoji posėdžių salė). Posėdis įvyks 2022 m. gegužės 13 d. 10.00 val. Šiame posėdyje privalo dalyvauti visi pasiūlymus pateikę konkurso dalyviai arba tinkamai, įstatymų nustatyta tvarka, įgalioti jų atstovai.

9. Dėl papildomos informacijos apie Konkurso sąlygas ir patalpas kreiptis į Statybos, ūkio plėtros ir turto valdymo skyriaus specialistę Laurą Seržintienę (322 kab.), tel. (8 528) 25 048, el. p. laura.serzintiene@trakai.lt. Pretendentai gali atvykti apžiūrėti patalpas 2022 m. gegužės 10 d. nuo 9.00 iki 12.00 val. iš anksto susitarę su kontaktiniu asmeniu Laura Seržintiene (322 kab.), tel. . (8 528) 25 048, el. p. laura.serzintiene@trakai.lt.

**II. SKYRIUS**

**PARAIŠKŲ PATEIKIMAS**

 10. Konkurso dalyvių vokai su paraiškomis priimami 2022 m. gegužės 12 d. nuo 8.00 val. iki 12.00 val., Trakų rajono savivaldybės administracijoje, 322 kab., adresu Vytauto g. 33, Trakų m., (322 kab.). Paraiškas registruoja Statybos, ūkio plėtros ir turto valdymo skyriaus specialistė Laura Seržintienė.

 11.Fiziniai asmenys, juridiniai asmenys, juridinių asmenų filialai, EEE valstybėse įsisteigusios įmonės, organizacijos ir jų filialai, norintys dalyvauti turto nuomos konkurse (toliau – Konkurso dalyviai), arba jų įgalioti atstovai iki skelbime nurodyto laiko pateikia užklijuotą voką, ant kurio turi būti užrašytas nuomos konkurso skelbtas pavadinimas (PREKYBOS VIETOS NR. 22, ESANČIOS TRAKŲ MIESTO TURGAVIETĖS PAVILJONE, ADRESU: VILNIAUS MAŽOJI G., TRAKAI., UNIKALUS NR. 4400-2843-6084 VIEŠAM NUOMOS KONKURSUI). Ant voko taip pat turi būti užrašyta: I) konkurso dalyvio vardas ir pavardė arba pavadinimas; II) konkurso dalyvio asmens kodas (fizinio asmens) arba juridinio asmens kodas (juridinis asmuo); III) pageidaujama išsinuomoti prekybos vieta; IV) nuoroda, kokioje prekybos zonoje pageidauja prekiauti ir kokiomis prekėmis ketina prekiauti. Jei teikiama jungtinė paraiška, duomenis ant voko nurodo visi jungtinės paraiškos dalyviai. Užklijuotame voke turi būti pateikta:

 11.1. laisvos formos paraiška, kurioje nurodoma konkurso dalyvio ar jo įgalioto atstovo vardas, pavardė ir asmens kodas (fiziniams asmenims), gyvenamoji vieta, kontaktinis telefonas, kredito įstaigos pavadinimas ir adresas, sąskaitos numeris ir kodas (jei turi), arba juridinio asmens pavadinimas, kodas, adresas (buveinė), kontaktinis telefono numeris, kredito įstaigos pavadinimas ir adresas, sąskaitos numeris ir kodas (jei turi). Paraiška turi būti pasirašyta konkurso dalyvio ar jo įgalioto atstovo. Jei teikiama jungtinė paraiška, ją pasirašo visi jungtinės paraiškos dalyviai, pridedama jungtinės veiklos sutartis;

 11.2. pakartotinai nurodoma pageidaujama išsinuomoti konkreti prekybos vieta ir jos paskirtis;

 11.3. prekybos vietos nuompinigių dydis, kurį nustato nuomotojas;

 11.4. duomenys apie tai, ar konkurso dalyvis iki skelbiamo konkurso pradžios yra sudaręs prekybos vietos turgavietėje nuomos sutartį (nurodoma nuomos sutarties sudarymo ir pabaigos data ir numeris) bei kiek metų konkurso dalyvis prekiauja turgavietėje (pateikiami rašytiniai įrodymai jei konkurso dalyvis juos išsaugojęs, pavyzdžiui, pirmoji nuomos sutartis ar pirminiai įrodymai, patvirtinantys nuomos mokesčio mokėjimą už prekybos plotą). Jei teikiama jungtinė paraiška, kiekvienas jungtinės paraiškos dalyvis aukščiau aptariamus duomenis pateikia atskirai;

 11.5. duomenys apie tai, ar konkurso dalyvis per paskutinius 6 mėnesius laiku (tuo metu kai rinkliava turėjo būti mokama) mokėjo turgavietės rinkliavą nuomotojui (taikoma tik tiems konkurso dalyviams, kurie iki konkurso pradžios yra sudarę nuomos sutartis). Konkurso dalyvis pateikia mokėjimo pavedimus ar kitus rašytinius įrodymus, patvirtinančius turgavietės rinkliavos sumokėjimą už paskutinius 6 mėnesius, kai rinkliava buvo mokama. Jei teikiama jungtinė paraiška, kiekvienas jungtinės paraiškos dalyvis aukščiau aptariamus duomenis pateikia atskirai;

 11.6. tais atvejais, kai paraišką dalyvauti teikia konkurso dalyviai, kurie niekada neprekiavo Trakų miesto turgavietėje, privalo pateikti pažymą apie deklaruotą gyvenamąją vietą.

* + 1. 11.7. kiti duomenys, jei jų skelbime papildomai reikalauja nuomotojas (pavyzdžiui, informaciją apie konkurso dalyvio patikimumą bei jo pajėgumą vykdyti nuomos sąlygas ir kt.);
	1. 11.8. kai išnuomojamos prekybos vietos, kurioms teisės aktų nustatyta tvarka taikoma leidimų sistema, sąlygos, susijusios su išnuomojamo turto specialiomis charakteristikomis.
	2. 11.9. Paraiška turi būti pasirašyta Konkurso dalyvio arba jo įgalioto atstovo.
	3. 11.10. Su paraiška pateikiamas pridedamu dokumentų lydraštis, pateikiami dokumentai sunumeruoti eilės tvarka.
	4. 11.11. Dalyvio vokas su paraiška registruojamas Konkurso registravimo lape įrašant konkurso dalyvio registracijos eilės numerį, voko su paraiška gavimo datą ir laiką (minutės tikslumu), ant voko užrašomas konkurso dalyvio registracijos eilės numeris. Konkurso dalyviai pasirašytinai supažindinami su Prekybos vietos Nr. 22, esančios Trakų miesto turgavietės paviljone viešo nuomos konkurso sąlygomis ir Trakų rajono savivaldybės 2013 m. gruodžio 5 d. sprendimu Nr. S1-326, „Dėl Trakų miesto turgavietės“ patvirtintomis Prekybos vietų, esančių Trakų miesto turgavietės paviljonuose nuomos taisyklėmis.

**III. SKYRIUS**

**VOKŲ SU KONKURSO DALYVIŲ PARAIŠKOMIS ATPLĖŠIMAS IR**

**VERTINIMAS**

 12. Iki Konkurso komisijos posėdžio pradžios visi Konkurso komisijos nariai pasirašo konfidencialumo pasižadėjimus ir nešališkumo deklaracijas.

 13. Iki Konkurso komisijos posėdžio Konkurso dalyvių vokai su paraiškomis neatplėšiami, kiti asmenys su duomenimis apie įregistruotus konkurso dalyvius nesupažindinami.

 14. Dalyvauti turto nuomos konkurso posėdyje turi teisę šio konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti komisijai asmens dokumentus tapatybei nustatyti.

 15. Visi atvykę dalyviai atvykę į Konkurso komisijos posėdį užsiregistruoja Prekybos vietos Nr. 22, esančios Trakų miesto turgavietės paviljone viešo nuomos konkurso posėdžio dalyvių registracijos lape.

 16. Komisijos pirmininkas leidžia atvykusiems konkurso dalyviams arba jų atstovams įsitikinti, kad vokai, kuriuose įdėtos paraiškos dalyvauti konkurse, nepažeisti. Garsiai perskaitoma ant kiekvieno voko nurodyta informacija. Komisija patikrina ar ant visų vokų užrašyti visi būtini duomenys nustatyti viešo nuomos konkurso sąlygose.

 17. Vokai su konkurso dalyvių paraiškomis atplėšiami 2022 m. gegužės 13 d. 10.00 val. Vytauto g. 33, Trakų m., Trakų rajono savivaldybės administracijoje, 202 kab. (Mažojoje posėdžių salėje). Komisija atplėšia vokus, nepažeisdamas užklijavimo juostos.

 18. Konkurso komisija, vadovaudamasi Trakų rajono savivaldybės 2013 m. gruodžio 5 d. sprendimu Nr. S1-326, „Dėl Trakų miesto turgavietės“ patvirtinta tvarka atlieka gautų pasiūlymų vertinimą ir tikrina vokuose pateiktas paraiškas.

 19. Konkurso eiga ir rezultatai įforminami protokolu, kurį surašo komisijos pirmininko paskirtas asmuo. Protokolą pasirašo komisijos pirmininkas ir komisijos nariai. Kiekvienas konkurso dalyvis arba jo atstovas supažindinamas su protokolu.

 20. Konkurso dalyvių informavimas ir sutarties sudarymas su Konkurso laimėtoju vykdomas vadovaujantis Trakų rajono savivaldybės tarybos 2013 m. gruodžio 5 d. sprendimu Nr. S1-326, „Dėl Trakų miesto turgavietės“ patvirtinta tvarka.